חברת הקנאביס הרפואי יוניבו +1.37% יוניבו 289.1 +1.37% בסיס:285.2 פתיחה:285.2 גבוה:295.1 נמוך:285 תמורה:224,769 לעמוד ציטוט חדשות גרפים פרופיל חברה המלצות כתבות נוספות בנושא: (UNV) דיווחה הבוקר (ג') כי חתמה על הסכם אספקה בהיקף של עד 50 טון על פני 5 שנים, עם חברת בטר, המפעילה חוות גידול קנאביס רפואי בדרום הארץ.
על פי ההסכם, בשלב הראשוני, בכפוף לאישור היחידה לקנביס רפואי במשרד הבריאות (היק"ר), תרכוש UNV מבטר 25 ק"ג תפרחות לצורך בדיקות איכות הנדרשות לעמידה בתקנים הישראלים והאירופאים אשר ייערכו בחודשים הקרובים במפעל החדש של החברה שבנייתו הושלמה בתחילת החודש.
כמו כן, החווה התחייבה לספק ל-UNV עד 10 טון תפרחות קנאביס בשנה, במשך חמש שנים. כניסתו לתוקף של ההסכם מותנית בקבלת אישור היק"ר להכנסת חומר קנביס ראשוני (בכמות לא מסחרית) למפעל, לעניין שלב הואלידציה, וכן קבלת כל הרישיונות הנדרשים למפעל ולצורך ייצור מוצרים מבוססי קנאביס.
בתחילת חודש מרץ, פרסמנו סקירה אודות החברה (קישור לניתוח Bizportal של חברת יו ניבו), במסגרתה צויין כי הערכת שווי שבוצעה לחברה בתחילת חודש מאי 2018 לצורך יציקת פעילותה לתוך השלד הבורסאי של חברת די פארם, הצמידה לחברה שווי של כ-64 מיליון שקל בתרחיש בו מאושר ייצוא הקנאביס מישראל.
מניית החברה זינקה מאז בכ-70% והגיעה לשווי שוק של כ-160 מיליון שקל. כדאי לשים לב שנוכח הפער שנפתח בין הערכת השווי לשווי השוק, רמת הסיכון בהשקעה בחברה עלתה באופן מהותי.